Henning Berg

Henning Berg (s. 1. syyskuuta 1969 Eidsvoll) on norjalainen jalkapallovalmentaja ja entinen puolustaja. Elokuusta 2024 lähtien hän on toiminut AEK Larnakan päävalmentajana.

 Pelaajaura 

Berg aloitti uransa Vålerengassa 1988. Pelattuaan 66 ottelua Vålerengan paidassa Berg siirtyi 1992 Lillestrømiin. Berg jätti Norjan kentät 1993 ja siirtyi Englantiin ja Blackburn Roversiin. Blackburnissa Berg voitti Englannin Valioliigan kaudella 1994/95. Berg pelasi Blackburnissa 169 ottelua ennen siirtoaan Manchester Unitediin 1997. 

Manchester Unitedissa Berg pääsi juhlimaan voittoja niin Englannissa kuin Euroopan kentilläkin. Berg oli mukana juhlimassa joukkueen triplamestaruutta kaudella 1998–1999, kun United voitti Englannin Valioliigan, FA Cupin sekä Mestarien liigan. Berg palasi Blackburniin 2000 lainalle ja seuraavana vuonna siirtyi takaisin varsinaisella sopimuksella. 

Berg päätti uransa skottiseura Glasgow Rangersissa kaudella 2003–2004 Skotlannin Valioliigan kakkossijaan.

 Maajoukkueura 

Norjan maajoukkueessa Berg pelasi sata A-maaottelua ja ylsi tuohon saavutukseen kaikkien aikojen toisena norjalaismiehenä. Maaottelumaaleja hän teki yhdeksän. Hän oli mukana MM-kisoissa 1994, 1998 ja EM-kisoissa 2000.

 Meriitit pelaajana

 Englannin Valioliigan mestaruudet: 3 (1995, 1997, 1999)
 FA Cupin voitot: 1 (1999)
 Intercontinental Cupin voitto: 1 (1999)
 Mestarien liigan voitto: 1 (1999)
 Community Shieldin voitto: 1 (1997)

 Ura valmentajana 

Henning Berg aloitti valmennusuransa 2005 oslolaisen FC Lynin päävalmentajana. 
Ensimmäisellä valmennuskaudellaan Berg johdatti FC Lynin Tippeligaenin kolmanneksi. Kaudella 2006 seura sijoittui seitsemänneksi.
Bergin valmennusaikana, kesällä 2006, FC Lyn myi John Obi Mikelin Chelseaan 16 miljoonalla punnalla, mikä on Norjan liigan suurin siirtosumma koskaan.

Syyskuussa 2008 Berg allekirjoitti sopimuksen Lillestrøm SK:n kanssa. Hän siirtyy seuran peräsimeen Tippeligaen-kauden 2008 jälkeen. - Jeg er trener ut sesongen Tilanne kuitenkin muuttui ja Berg siirtyi uuteen seuraansa jo lokakuun lopulla. Henning Berg tar over Hän luotsasi seuran voittoon kauden viimeisessä ottelussa Rosenborgia vastaan. Berg ei kuitenkaan onnistunut tulevilla kausilla nostamaan LSK:ta Tippeligaenin kärkikahinoihin, vaan joukkue sijoittui 2010 parhaimmillaan kymmenneksi. Hän sai potkut lokakuun lopulla 2011 LSK:n majaillessa sijalla 12. Berg fikk sparken av et enstemmig styre

Marraskuun 2012 alussa Berg palasi valmennustehtäviin Englannin Mestaruussarjassa pelaavan Blackburn Roversin uutena päävalmentajana. Henning Berg to be unveiled as Blackburn boss on Thursday Bergin urakka Roversissa jäi varsin lyhyeksi, sillä hän sai potkut jo joulukuun lopussa 2012. Norjalaisen johdolla Rovers voitti vain yhden 10 pelaamastaan ottelusta ja putosi Mestaruussarjassa sijalle 17. Henning Berg: Blackburn Rovers sack manager after 57 days

Tammikuun alussa 2014 Berg aloitti Puolan pääsarjassa pelaavan Legia Varsovan päävalmentajana 2,5-vuotisella sopimuksella. Henning Berg trenerem Legii Warszawa Bergin johdolla Legia voitti toisen perättäisen Puolan mestaruuden. Le Legia Varsovie champion Kaudella 2014/15 Berg johdatti Legian Puolan cupin mestariksi voittamalla finaalissa KKS Lech Poznańin 2–1. Puchar Polski 2014/2015 Liigassa seura hävisi mestaruuden Lech Poznańille pisteellä. Seura menestyi Bergin johdolla hyvin myös eurokentille ja eteni kaudella 2014/15 Eurooppa-liigassa lohkovaiheesta jatkoon, mutta putosi pudotuspelien avauskierroksella AFC Ajaxia vastaan. Lokakuussa 2015 Berg sai potkut seurasta. Huonon alkukauden myötä ero liigan kärkeen oli kasvanut 10 pisteeseen. Ex-Manchester United defender Henning Berg sacked as Legia Warsaw manager

Toukokuussa 2016 Berg allekirjoitti kaksivuotisen sopimuksen Unkarin liigassa pelaavan Videotonin kanssa.Henning Berg er klar for ny klubb Bergin johdolla Videoton pelasi hyvän kauden liigassa ja hävisi mestaruuden Honvédille vain kolmen pisteen erolla.NBI Team by Team End of Season Review  Hyvästä kaudesta huolimatta seurajohto purki Bergin sopimuksen kauden jälkeen.Henning Berg leaves Videoton Football Club

Heinäkuussa 2018 Bergistä tuli Norjan liigan häntäpäähän juuttuneen Stabækin päävalmentaja.HENNING BERG NY STABÆK-TRENER Bergin johdolla Stabæk säilytti liigapaikkansa putoamiskarsintojen kautta. Kesäkuussa 2019 Berg jätti seuran ja siirtyi kyproslaisen AC Omonian päävalmentajaksi.Νέος προπονητής ο κ. Henning Berg! Berg luotsasi seuran Kyproksen mestariksi kaudella 2020/21. Hän johdatti joukkueen myös Eurooppa-liigan lohkovaiheeseen. Bergin valmennusmetodit ja nuorten pelaajien kehittäminen saivat huomiota osakseen Omoniassa.Ομόνοια: Η κληρονομιά του Μπεργκ και το ιδανικό σενάριο για τον επόμενο Lopulta tulokset eivät kuitenkaan seurajohdolle riittäneet, vaan hän sai potkut helmikussa 2022.Omonia sack Henning Berg

Kesäkuussa 2022 Berg jatkoi uraansa Kyproksella Pafosin päävalmentajana.HENNING BERG JOINS PAFOS FC AS NEW HEAD COACH Bergin johdolla Pafos aloitti kautensa vahvasti ja pelasi syyskaudella 13 ottelua ilman tappioita. MM-kisatauon jälkeen peliesitykset heikentyivät ja lopulta Berg sai seitsemän ottelun voitottoman putken jälkeen potkut huhtikuussa 2023.Πάφος FC: Επίσημα τέλος ο Μπεργκ!

Heinäkuussa 2023 Bergistä tuli Allsvenskanin putoamiskamppailuun vajonneen AIK:n päävalmentaja.Henning Berg ny chefstränare för AIK Fotbolls herrlag Bergin johdolla AIK säilytti kauden 2023 jälkeen sarjapaikkansa sijoittuen Allsvenskanissa sijalle 11. Kaudella 2024 AIK vajosi taistelemaan jälleen keskikastin sijoituksista mestaruuden sijaan. Seura purki Bergin sopimuksen kesäkuussa 2024, kun AIK oli sarjassa kahdeksantena.Henning Berg lämnar AIK Fotboll

Elokuussa 2024 Berg palasi valmentajaksi Kyprokselle, kun hänestä tuli AEK Larnakan päävalmentaja vuoden mittaisella sopimuksella.Ανακοίνωση για προπονητή

 Meriitit valmentajana 

 Puolan mestaruus: 2014
Hopeaa: 2015
 Puolan cup: 2015
 Tippeligaenin kolmas sija: 2005

 Lähteet 

Luokka:Norjalaiset jalkapalloilijat
Luokka:Norjalaiset jalkapallovalmentajat
Luokka:Vuonna 1969 syntyneet
Luokka:Elävät henkilöt